Barnaheill – Save the Children vara við því að þúsundir barna verði af menntun í upphafi nýs skólaárs í Japan þar sem skólar og aðrar opinberar byggingar eru notaðir til að hýsa 160 þúsund manns sem eiga hvergi höfði sínu að halla . Barnaheill – Save the Children vara við því að þúsundir barna verði af menntun í upphafi nýs skólaárs í Japan þar sem skólar og aðrar opinberar byggingar eru notaðir til að hýsa 160 þúsund manns sem eiga hvergi höfði sínu að halla . Menntun er forgangsmál fyrir börn , fjölskyldur þeirra og samfélög í Japan og Barnaheill – Save the Children vinna að því að hjálpa börnum að snúa aftur til skóla . Því fyrr sem líf barna getur hafið sinn vanagang eftir hamfarirnar , því betur munu þau ná sér . Vera barna í skólum er líka mikilvæg að því leyti að það gefur foreldrum tækifæri til að byggja upp , vitandi að börn þeirra eru í vernduðu skólaumhverfi . „ Börnin hafa upplifað nóg á síðustu tveimur vikum og venjulega ætti byrjun aprílmánaðar að vera spennandi tími fyrir þau þar sem nýtt skólaár er að hefjast . En nær 7000 skólar eyðilögðust í flóðbylgjunni og um 286 skólar eru nýttir sem fjöldahjálpastöðvar í stað þess að vera menntastofnanir , “ segir Stephen McDonald , sem leiðir neyðarhjálp Barnaheilla - Save the Children í Japan . „ Það að koma börnum aftur í skóla er jákvætt skref í átt að bata . Börnin , sem ég hef hitt , geta ekki beðið eftir því að komast aftur í skóla og halda lífi sínu áfram . “ Ríkisstjórn Japan vinnur nú hörðum höndum að því að gera skólana örugga sem og að koma fjölskyldum fyrir . En sum barnanna , sem þurft hafa að flýja vegna jarðskjálfta , flóðbylgju og bilunar í kjarnorkuveri , gætu þurft að bíða lengi áður en þau geta snúið aftur í skóla . Starfsfólk Barnaheilla – Save the Children hitti kennara á hamfarasvæðunum í norðaustur Japan sem greindu frá því að eyðileggingin af völdum flóðbylgjunnar væri slík , að það gæti tekið mánuði að opna skóla á svæðinu að nýju . „ Ég vil opna skólann sem fyrst , svo börnin geti fengið einhvers konar festu á ný í líf sitt , “ segir Yukio Goto , skólastjóri Shizugawa-barnaskólans í Minimisanriku . „ Við vorum með 450 nemendur fyrir flóðbylgjuna , en nú gerum við ráð fyrir að taka á móti 1500 - 2000 börnum þar sem skólar þeirra hafa verið eyðilagðir . Við þurfum aðstoð við að takast á við slíka fjölgun . “ Þar sem ný önn á að hefjast í skólum í apríl , hyggja Barnaheill – Save the Children á dreifingu námsgagna á svæðunum sem verst urðu úti til að tryggja að réttur barna til menntunar sé